Luca Thompson

Luca Thompson (født 24. november 2000) er en norsk friidrettsutøver, som representerer IL i BUL. Han konkurrerer i sprintløp og mellomdistanseløp, og ble nordisk juniormester på 400 meter i 2018 og på 800 meter i 2019.

Idrettsresultater

Sesongen 2015 
Thompson deltok i Junior-NM i friidrett 2015, 14 år gammel, og kom der på fjerdeplass på 400 meter hekk i U20-klassen. Kun fire deltakere deltok. Under UM i friidrett 2015 kom han på andreplass på 300 meter hekk og fjerdeplass på 200 meter, i G15-klassen.

Sesongen 2016 
Han deltok i G16-klassen i UM innendørs 2016, og kom der på andreplass på 200 meter og i lengdehopp, og fjerdeplass på 60 meter og 60 meter hekk. Han deltok i tresteg under NM i friidrett innendørs 2016, og kom der på sjetteplass.

Utendørs deltok han i NM i stafetter 2016, og fikk der gull på 4 x 100 meter stafett i G15-16-klassen og bronse på 4 x 100 meter stafett i juniorklassen. Han deltok i Världsungdomsspelen 2016, og kom der på tredjeplass i tresteg, 13.-plass i lengde og niendeplass på 200 meter. I august deltok han i Junior-NM i friidrett 2016, og kom der på femteplass på 400 meter i U20-klassen. Han vant 300 meter hekk i G16-klassen under UM i friidrett 2016.

Sesongen 2017 
Under UM innendørs 2017 deltok han i G17-klassen, og vant der 400 meter, og kom på fjerdeplass på 200 meter. 

NM i stafetter 2017 ble arrangert på Hamar i mai, og Thompson fikk der tre medaljer; i juniorklassen fikk han og IL i BUL gull på 4 x 100 meter og på 4 x 400 meter, og de vant også 4 x 400 meter stafett i klassen mix junior. Under Bislett Games kom han på sjetteplass på 400 meter i den nasjonale konkurransen, og under Världsungdomsspelen 2017 kom han på andre plass på 400 meter og femteplass på 200 meter i klassen G17. Han deltok i Nordisk juniormesterskap i friidrett 2017, og kom der på fjerdeplass på 400 meter, og deltok på Norges lag som fikk sølv på 4 x 400 meter stafett. Under Junior-NM i friidrett 2017 fikk han gull på 400 meter og på 1000 meter stafett, i U20-klassen.

Sesongen 2018 
Under NM i stafetter 2018 fikk han sølv på 4 x 100 meter og på 4 x 400 meter stafett i juniorklassen, og han fikk også bronse på 4 x 400 meter stafett i mix-klassen for junior. Han deltok i den nasjonale konkurransen under Bislett Games, og kom der på femteplass på 400 meter. Nordisk juniormesterskap i friidrett 2018 ble arrangert i Hvidovre i Danmark i august, og Thompson vant der 400 meter, og deltok også på Norges lag som fikk sølv på 4 x 400 meter stafett. Han deltok på 1000 meter stafett under NM i friidrett 2018, der IL i BUL fikk bronse. Han deltok også i U20-klassen under Junior-NM i friidrett 2018, og fikk der gull på 400 meter og sølv på 800 meter og på 1000 meter stafett. Under UM i friidrett 2018 kom han på tredjeplass på 200 meter og femteplass på 100 meter.

Sesongen 2019 
I 2019 deltok han i U20-EM i friidrett, men fikk 18. beste resultat i kvalifiseringen på 800 meter, og nådde dermed ikke finalerunden. Under NM i friidrett 2019 kom han på sjetteplass på 800 meter, og under Junior-NM i friidrett 2019 fikk han sølv på 800 meter. Han deltok i Nordisk juniormesterskap i friidrett 2019 i Kristiansand, og vant der 800 meter, og kom på fjerdeplass på 400 meter. Hans beste plassering i UM 2019 ble en andreplass på 400 meter.

Sesongen 2020 
Thompson vant 400 meter i klassen G20/22 under UM i friidrett innendørs 2020. Under Junior-NM i friidrett 2020 deltok han i U23-klassen, og kom på femteplpass på 800 meter, men ble diskvalifisert for tyvstart i finalen på 400 meter.

Referanser

Eksterne lenker 
 

Norske sprintere
Norske mellomdistanseløpere
Juniornorgesmestere i friidrett